text: «библиотека для чтения» 1834-1865 жылдары санкт-петербург қаласында ай сайын жарық көрген орыс журналы. журналдың негізін салған баспагер және кітап сатушы а.ф. смирдин. журналдың редакторы санкт-петербург университетінің профессоры о.и. сенковский болады. 1848-1854 жылдары журналда а. ахматованың «замосковкая летопись наших женских делах других», «мачеха», «кандидатки на звание старыхдев» повестері басылып шығады. 1863 жылы журналдың екі санында п.н. горскийдің «бездольный» очеркі жарияланады. 1863 жылы п.д.боборыкин редактор болады. 1865 жылы сәуір айында журнал жұмыс істеуін тоқтатады.